钦定古今图书集成/明伦汇编/官常典/第075卷 > 安陆王大春
## 钦定古今图书集成/明伦汇编/官常典/第075卷 > 安陆王大春

按《梁书》本传：“安陆王大春，字仁经，少博涉书记，天性
孝谨，体貌瓌伟，腰带十围。大同六年，封西丰县公，邑
一千五百户，拜中书侍郎。后为宁远将军，知石头戍
军事。侯景内寇，大春奔京口，随邵陵王入援，战于锺
山，为贼所获。京城既陷，大宝元年，封安陆郡王，邑二
千户，出为使持节云麾将军，东扬州刺史。二年秋，遇”
害，时年二十二。

按《南史》本传：“安陆王大春，字仁经，简文第六子也。少
博涉书记，善吹笙。侯景内寇，大春奔京口，随邵陵
王入援，战于锺山，军败，肥大不能行，为贼所获。”